Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: határozza meg [243/2003. (XII. 17.) Korm. rendelet]. Tantárgyunk esetében a NAT ajánlás
Paragraph Index: 325

5. Ismeretek az anyanyelvről (14–20 óra) Az 5. modul az anyanyelvi ismeretek témakörét öleli fel. A nyelvtantanítás megújítása is sürgető feladat. Az eddigi leíró nyelvtani ismeretek és a nyelvészet köréből vett egyéb elméleti tananyagtartalom eszköze lesz a gyakorlati kompetenciák fejlesztésének, a helyes beszéd és írás alakításának, a szövegek megalkotásának. Nyelvi tudatosságra szükség van, a grammatikai ismeretek fontosak, de alárendelt szerepét figyelembe kell venni a tanítási anyag meghatározásakor és a módszerek kiválasztásakor. Az órák tervezése azoknak a tevékenységeknek a számbavételét jelenti, amelyek a kívánt nyelvi kompetenciákat fejlesztik. Ezek elsősorban a kommunikációs képesség, a szövegértés, valamint az írásbeli és szóbeli szövegek megalkotásának képessége. Mindennapi helyzetek modellálásával készítjük fel tanítványainkat a társadalmi szerepekre. Megkönnyítjük a beilleszkedést – bizonyos szituációkban – a nyelvi szokások kialakításával. A munkahelyi megnyilatkozások kulturált formáit is gyakoroltatnunk kell. Meg kell értetnünk (gyakoroltatnunk), hogy a konfliktuskezelésre – a konfliktusok pszichikus hátterének ismeretében – a nyelvi tisztázás és feloldás lehet a legjobb módszer. Tehát mindennapi helyzetekben a megfelelő nyelvi kód kiválasztásának képességét csak életszerű jelenetek előadásával, képek, filmek, elemzésével, vagyis változatos módszerekkel alakíthatjuk. A vita is kívánatos színtere az anyanyelvi képességek fejlesztésének. A metakommunikatív elemek jelentőségének megmutatása és elvárt alkalmazásának gyakoroltatása is fontos feladatunk. A 9. évfolyam év eleji diagnosztikus mérésének eredménye az irányadó abban, hogy mit válasszunk a megjelölt tartalmakból: a leíró nyelvtan, a helyesírás, a szövegtan, illetve a stilisztika köréből. Nem szükséges újra tanítani azt, amit a nyolc év alatt már megtanultak tanulóink. A tevékenységeket az ismeretek pótlása, elmélyítése és az alapvető anyanyelvi képességek fejlesztési feladatai 2006/79/II. szám határozzák meg. Az ajánlott tevékenységek sora folytatható, ezeket módszertani füzet formájában kapja meg az iskola. Fejlesztési feladatok Témák, tartalmak Tevékenység Elérhető eredmények

Source: https://magyarkozlony.hu/hivatalos-lapok/6ee7bd62e86a446d7940919d6d4ff5c15b5210d8/dokumentumok/11e93c1791c61dc307ffb657dc6e49b3837e3376/letoltes